b'\n_START_ARTICLE_\nJohan Olof Wallin\n_START_SECTION_\nBakgrunn\n_START_PARAGRAPH_\nJohan Olof Wallin gikk p\xc3\xa5 skole i Faluns trivialskola, for s\xc3\xa5 \xc3\xa5 g\xc3\xa5 p\xc3\xa5 gymnaset i V\xc3\xa4ster\xc3\xa5s og videre teologi p\xc3\xa5 Uppsala universitet. Allerede i unge \xc3\xa5r ble Wallin ansett som en sv\xc3\xa6rt begavet mann. Ved universitetet fikk Daniel Bo\xc3\xabthius stor p\xc3\xa5virkning p\xc3\xa5 han og hans filosofi, og kontakten med den tyske f\xc3\xb8rromantikkens dikt ble avgj\xc3\xb8rende for hans estetikk. Dette i kombinasjon med hans patriotisme gjorde at han kom til \xc3\xa5 foregripe den gotiske diktningen, selv om denne ikke delte alle hans idealer. _NEWLINE_I 1803 ble han promovert til Dr. phil., og i 1806 ordinert til prest.\n_START_SECTION_\nPrest, erkebiskop\n_START_PARAGRAPH_\nI 1806 ble han adjunkt an ved kadettsskolen p\xc3\xa5 Karlberg slott, der han ble forfremmet til slottspredikant og lektor i 1809. Samtidig ble han sogneprest i Solna. I 1812 ble han sogneprest ved Adolf Fredriks kyrka i Stockholm._NEWLINE_Han ble domprost i V\xc3\xa4ster\xc3\xa5s i 1816 (men han tiltr\xc3\xa5dte ikke f\xc3\xb8r i 1818).  I 1818 ble han utnevnt til pastor primarius og kyrkoherde i Storkyrkof\xc3\xb6rsamlingen i Stockholm (der tiltr\xc3\xa5dte han i 1821). I 1830 ble han overhoffpredikant, og erkebiskop i 1837._NEWLINE_I dag er han best kjent som salmedikter, men i sin samtid var han regnet som en stor predikant og taler. Han var hovedansvarlig for den svenske salmeboken som kom ut i 1819, og var skrev selv eller oversatte og bearbeidet 286 av de 500 salmene i denne boken. Av disse ble 222 salmer videref\xc3\xb8rt i salmeboken som kom ut i 1937._NEWLINE_Han var medlem i Stora uppfostringskommitt\xc3\xa9n fra 1825, og var til \xc3\xa5 begynne med strengt konservativ, men ble mer liberal med \xc3\xa5rene. En av tingene han gjorde, var \xc3\xa5 grunnlegge flere skoler, som for eksempel Wallinska flickskolan i Stockholm. Han var avvisende til frikirkelighet og vekkelsesbevegelser. Hans egen teologi ble betegnet som kristen nyhumanisme._NEWLINE_Wallingatan i Stockholm er oppkalt etter ham._NEWLINE_Han er representert i den danske salmeboken som kom ut i 1921, og med fem egne salmer og en oversatt salme i Norsk Salmebok og en egenskrevet salme og en oversettelse i Norsk salmebok 2013.\n_START_SECTION_\nSvenska Akademien\n_START_PARAGRAPH_\nWallin ble innvalgt som medlem av Svenska Akademien 29. mars 1810 og tok sete p\xc3\xa5 stol nummer 1 29. mai 1811.'